Man oorleef ná ysterstaaf sy skedel deurboor | Netwerk24
’n Man wat geval het terwyl hy aan ’n put op sy erf gewerk het, het wonderbaarlik oorleef nadat ’n ysterstaaf sy skedel en brein deurboor het.
X-strale van voor geneem.Foto: Neuron-, brein-, rugmurg- en noodsorgsentrum
Netwerk24 Foto: Neuron-, brein-, rugmurg- en noodsorgsentrum
Sanjay Bahe (21) van Balaghat in Sentraal-Indië het op ’n platform bo die byna voltooide put gewerk toe hy geval en tussen geroeste pale onder die platform beland het. Stukke yster het deur sy kop en hand gesteek, berig rt.com.
’n Ysterstaaf het sy kop by sy regterslaap binnegedring en links voor uitgekom.
Pramod Giri, ’n neurochirurg van die neuron-, brein-, rugmurg-en-noodsorgsentrum in Nagpur in die provinsie Maharashtra, het gesê Bahe was in skok toe hy by hulle aangekom het, berig CNN.
Ses dokters het 90 minute lank geopereer om die ysterstaaf uit sy brein te haal. Geen verdere skade is in die operasie aangerig nie.
“Gelukkig het die staaf nie enige belangrike bloedvate in die brein beseer nie,” sê Giri.
Bahe is nog in die hospitaal vir waarneming om hom vir infeksie weens die geroeste ysterstaaf te monitor.
Sy plaaslike gemeenskap het geld vir sy mediese koste ingesamel, wat tot dusver sowat R18 000 beloop.
Die ysterstaaf nadat dit verwyder is. Foto: Neuron-, brein-, rugmurg- en noodsorgsentrum
Netwerk24Foto: Neuron-, brein-, rugmurg- en noodsorgsentrum
Sanjay Bahe na die operasie. Foto: Neuron-, brein-, rugmurg- en noodsorgsentrum
Indian worker, 21, survived iron rod piercing through his entire head https://t.co/oMTTn9Ee82 pic.twitter.com/grX43zVf2T
Meer oor: Indië | Fratsongeluk
Werker sterf in groot meeldrom by Bloem-meule
Departement help met begrafnis vir 2 leerlinge
Jong man sterf op 1ste dag by werk